
Ministru kabineta sēdes protokollēmums

Informatīvais ziņojums "Par publisko pakalpojumu un institucionālās sistēmas pilnveidi ar mērķi stiprināt valsts valodas lietojumu"

· 1. Pieņemt zināšanai Informatīvajā ziņojumā aprakstīto vienoto risinājumu (turpmāk ‒ vienotais risinājums), lai nodrošinātu sistēmisku un sistemātisku pieeju latviešu valodas kā svešvalodas apguves piedāvājumam pieaugušajiem, kas tiek īstenota par publiskā finansējuma (valsts budžeta, pašvaldību budžeta, ES fondu) līdzekļiem.
·  
· 2. Pieņemt zināšanai, ka Izglītības un zinātnes ministrija (turpmāk – IZM) ir atbildīgā institūcija vienotā risinājuma izstrādāšanā un īstenošanā sadarbībā ar Kultūras ministriju un Labklājības ministriju.
·  
· 3. Lai uzsāktu darbu pie vienotā risinājuma ieviešanas:
·  
· 3.1. Uzdot IZM papildināt Izglītības likumu ar jaunu 19.2 pantu "Vienotas valsts valodas apguves pieaugušajiem sistēma",
·  
· 3.1.1. nosakot Latviešu valodas aģentūru (turpmāk – LVA) par kompetento iestādi, kas koordinē un pārrauga vienotu valsts valodas apguves pieaugušajiem procesu neformālajā izglītībā;
·  
· 3.1.2. izstrādājot citus nepieciešamo normatīvo aktu projektus, t.sk. Ministru kabineta noteikumus, kas reglamentē latviešu valodas kā svešvalodas apguvi pieaugušajiem neformālajā izglītībā.
·  
· 3.2. Valsts izglītības attīstības aģentūrai (turpmāk – VIAA) uzdot līdz 2026. gada 31. maijam  izstrādāt papildu funkcionalitāti (=latviešu valodas moduli) pieaugušo prasmju pārvaldības platformā STARS vienotai latviešu valodas mācību procesa pieaugušajiem īstenošanai, pilnā apjomā nodrošinot valsts valodas apguves procesa tehnoloģiskā risinājuma administrēšanas, mācību norises, datu uzkrāšanas un analīzes vajadzības, kā arī konsultatīvo atbalstu platformas lietotājiem, proti, sniedz pirmā līmeņa atbalstu.
·  
· 3.3. Atbilstoši 3.1.2. punktam IZM līdz 2025. gada 31. decembrim izstrādā un iesniedz izskatīšanai Ministru kabinetā noteikumu projektu (=vadlīnijas), kas reglamentē latviešu valodas kā svešvalodas apguvi pieaugušajiem neformālajā izglītībā,  un datu apmaiņas pasākumus ar iesaistītajām institūcijām, nosakot
·  
· 3.3.1. izglītības un kvalifikācijas prasības un nosacījumus kvalitātes nodrošināšanai latviešu valodas kā svešvalodas apguves organizētājiem un mācību procesa īstenotājiem pieaugušo neformālajā izglītībā;
·  
· 3.3.2. pienākumu mācību centriem, kas organizē latviešu valodas mācības par valsts budžeta, pašvaldību budžeta vai fondu līdzekļiem, informāciju par mācībām ievadīt pieaugušo prasmju pārvaldības platformā STARS;
·  
· 3.3.3. Kultūras ministrijai sadarbībā ar Sabiedrības integrācijas fondu dot atļauju un nodrošināt valodas apguvēju, kā arī latviešu valodas mācību pakalpojuma sniedzēju datu apmaiņu par laika posmu, sākot no 2023. gada un turpmāk, noslēdzot līgumu ar VIAA par datu integrāciju pieaugušo prasmju pārvaldības platformā STARS;
·  
· 3.3.4. Labklājības ministrijai sadarbībā ar Nodarbinātības valsts aģentūru dot atļauju un nodrošināt valodas apguvēju, kā arī latviešu valodas mācību pakalpojuma sniedzēju datu apmaiņu par laika posmu, sākot no 2023. gada un turpmāk, noslēdzot līgumu ar Valsts izglītības attīstības aģentūru par datu integrāciju pieaugušo prasmju pārvaldības platformā STARS.
·  
· 3.3.5. Iekšlietu ministrijai sadarbībā ar Pilsonības un migrācijas lietu pārvaldi dot atļauju un nodrošināt valodas apguvēju, kā arī valodas mācību pakalpojuma sniedzēju datu apmaiņu no Fizisko personu reģistra, noslēdzot līgumu ar Valsts izglītības attīstības aģentūru par datu integrāciju pieaugušo prasmju pārvaldības platformā STARS.
·  
· 3.4. Uzdot  LVA veikt latviešu valodas apguves sistēmas administrēšanu:
· 3.4.1. koordinēt saziņu ar finanšu programmu īstenotājiem,
·  
· 3.4.2. veikt pakalpojumu sniedzēju atlasi atbilstoši izstrādātiem vienotiem kritērijiem
· 3.4.3. sniegt nepieciešamo informāciju par mācību satura jautājumiem un atbalstu valodas apguvējiem un mācību īstenotājiem sadarbībā ar finanšu programmu īstenotājiem,
· 
·  
· 3.4.4. uzraudzīt mācību procesa norisi un kvalitāti, sagatavojot kursu kvalitātes vērtētājus un organizējot to darbību,
·  
· 3.4.5. veikt latviešu valodas moduļa datu pārvaldību un analīzi. 
·  
· 3.5. Ministrijām un citām institūcijām informatīvajā ziņojumā paredzēto pasākumu īstenošanu 2025. gadā nodrošināt no piešķirtajiem valsts budžeta un starptautisko fondu līdzekļiem. Jautājumu par papildu valsts budžeta līdzekļu piešķiršanu informatīvajā ziņojumā paredzēto pasākumu īstenošanai 2026. gadā un turpmākajos gados izskatīt Ministru kabinetā likumprojekta par valsts budžetu kārtējam gadam un vidēja termiņa budžeta ietvaru sagatavošanas un izskatīšanas procesā kopā ar visu ministriju un citu centrālo valsts iestāžu iesniegtajiem pieteikumiem prioritārajiem pasākumiem atbilstoši valsts budžeta finansiālajām iespējām. Ja valsts budžeta likumprojekta sagatavošanas procesā papildu valsts budžeta līdzekļus informatīvajā ziņojumā paredzēto pasākumu īstenošanai nepiešķir vai piešķir daļēji, tad par pasākumu ieviešanu atbildīgajām institūcijām īstenot tikai tos informatīvajā ziņojumā paredzētos pasākumus, kurus var nodrošināt piešķirto valsts budžeta līdzekļu ietvaros.
·  

